
	APSTIPRINĀTS

	VSIA (Latvijas Valsts ceļi( Projektu vadības grupas

	       2026. gada 18.marta sanāksmē

	Protokols Nr. 12.                                     


PROJEKTĒŠANAS UZDEVUMS 
Gaujas tilts autoceļa P8 Inciems – Sigulda -Ķegums km 11,50
1. PAMATOJUMS

Tilts būvēts 1937. gadā. Tilts ir dzelzsbetona trīslocīklu loka ar laiduma garumiem 7,50+39,00+40,00+39,00+17,50. Tilta aprēķina slodze N13, NK-60. Tilta brauktuves platums 6m ar divām 1.95m platām, izceltām ietvēm. Starpbalsti un gala balsti ir masīvie dzelsbetona konstrukcijas.
Tilta tehniskais stāvoklis ir apmierinošs, bet pēc pārbūves 2017. gadā attīstījusies lokāli defekti, kurus plānots novērst izstrādājot atjaunošanas projektu.

Ekspluatācijas laikā kopš tilta pārbūves konstrukcijas nolietojušās: Veidojas brauktuves seguma nodilums, vietām plaisas. Iesēdums brauktuvē tilta pieejā, izveidojusies plaisa segumā. Sanesumi deformācijas šuvēs. Drūp šuves sliekšņu betons. Remontēti šuves sliekšņi. Cauri šuvei vietām tek ūdens, izdrupumi plātnes betonā, atsegts korodē stiegrojums, ūdens notecējumi uz betona konstrukcijām. Laiduma konstrukcijai novērojamas korozijas plaisas. Mehāniski barjeru bojājumi, vietām korozija, bojāts pārklājums. 
2. MĒRĶIS
Veikt tilta atjaunošanas darbus, kurus realizējot tiktu novērsti ekspluatācijas laikā radušies defekti un bojājumi, veikti pasākumi, lai aizsargātu konstrukcijas no tālākas bojājumu attīstības, uzlabota satiksmes drošība un nodrošināts ceļu satiksmes dalībnieku komforts. 
3. METODOLOĢIJA
3.1.  Pasūtītājs nodrošina Izpildītāju ar:
3.1.1. Tilta inspekciju datiem un Pasūtītāja rīcībā esošo tilta tehnisko dokumentāciju;
3.1.2. Paskaidrojuma rakstu;
3.1.3 Datiem par nostiprināto valsts īpašumu robežu zīmju veidu un novietojumu dabā  zemes vienībai ar kadastra apzīmējumu "Autoceļš P8", Sigulda, Siguldas novads, kadastra Nr. 80150010502, kura sastāvā esošas zemes vienības ar kadastra apzīmējumiem 80150010502, 80150021726; "Gaujas tilts P8", Sigulda, Siguldas novads, kadastra Nr. 80150010016, kura sastāvā esošas zemes vienības ar kadastra apzīmējumiem 80150010013, 80150010015, 80150020193; "Gaujas tilts ZA", Sigulda, Siguldas novads, kadastra Nr. 80150020234, kura sastāvā esoša zemes vienība ar kadastra apzīmējumu 80150020198. 
VZD Kadastra pārlūkā redzams, ka esošā ceļa konstrukcija atrodas arī ārpus valstij Satiksmes ministrijas personā piekritīgām un VSIA "Latvijas Valsts ceļi" lietojumā esošām zemēm uz Dabas aizsardzības pārvaldes pārziņā esošas zemes vienības 80150010104 ("Gauja", Kad. Nr. 80150010104 ,Sigulda, Siguldas novads).
3.2.  Izpildītājs:
3.2.1. Izzinās arhīva u.c. organizāciju rīcībā esošo tilta tehnisko dokumentāciju 
3.2.1.1. Arhīvā, kā arī citās vietās iegūtos esošā tilta tehniskos dokumentus jādigitalizē un jāiesniedz Pasūtītājam. Iesniedzamo tehnisko dokumentu sastāvs un apjoms jāsaskaņo ar Pasūtītāju. 
3.2.2. Pieprasīs un saņems visu ieinteresēto institūciju, tai skaitā ieinteresēto inženiertīklu īpašnieku tehniskos noteikumus, kuru izdošanai ir nepieciešams zināt konkrētus projekta risinājumus. Nepieciešamības gadījumā, atjaunos Pasūtītāja saņemtos tehniskos noteikumus, saskaņojumus vai atļaujas, kuriem beidzies derīguma laiks. Par saņemtajiem tehniskajiem noteikumiem nekavējoties jāinformē Pasūtītāja Projekta vadītājs, nosūtot saņemtos tehniskos noteikumus uz e-pastu ar izvērtējumu par tehnisko noteikumu prasību pamatotību. Izpildītājs ir atbildīgs par saņemto tehnisko noteikumu prasību ievērošanu un to ievērtēšanu būvprojekta izstrādē.
3.2.3. Noskaidros vai projektējamā objekta tuvumā atrodas dabas vai kultūras pieminekļi. Būvprojekta risinājumos jānorāda, kādas darbības (aizsardzības risinājumi) ir jāveic vai kādi ierobežojumi ir jāievēro objektu tuvumā vai aizsargjoslā;

3.2.4. Veiks uzmērīšanas un izpētes darbus (tajā skaitā materiālu pārbaudes) tādā apjomā, kas ļauj būvprojekta izstrādātājam uzņemties atbildību par būvprojekta risinājumu pamatotību un atbilstību projektēšanas normām, standartiem un specifikācijām (ja nepieciešams izpētes darbi jāveic tādā apjomā, lai noteiktu nepieciešamos konstrukciju parametrus un dimensijas gadījumos, ja nav pieejama projekta dokumentācija);
3.2.4.1. Izpētes darbu ietvaros veiks arī būves apsekošanu un par to sagatavos apsekošanas tehnisko atskaiti. Konstrukciju apsekošana jāveic “rokas stiepiena” attālumā;
3.2.5. Sagatavos un iesniegs Pasūtītājam izskatīšanai Starpziņojumu ar principiāliem konstrukciju risinājumiem, starpziņojumā iekļaujot arī: 
3.2.5.1. Būves apsekošanas atskaiti;
3.2.5.2. Rekomendācijas un pamatojumu risinājumu izvēlei;
3.2.6. Izstrādās un iesniegs Pasūtītājam izskatīšanai uz apstiprinātajiem starpziņojuma risinājumiem balstītu un detalizētu būvprojekta Gala ziņojumu;
3.2.7. Pēc Gala ziņojuma apstiprināšanas Projektu vadības grupā, Izpildītājs veiks korekcijas un iesniegs Pasūtītājam ar visām ieinteresētajām institūcijām saskaņotu Darbu (būvprojektu);
3.2.8. Neatkarīgi no iesniedzamajiem starpziņojumiem Izpildītājam pēc Pasūtītāja pieprasījuma rakstiski jāiesniedz detalizētas atbildes uz Pasūtītāja interesējošiem jautājumiem visa projektēšanas procesa laikā.
4. PASŪTĪTĀJA NOSACĪJUMI
4.1. Projektēšanas uzdevums sevī ietver minimālo veicamo pasākumu kopumu, kas nav uzskatāms par Izpildītāja ierobežojošu faktoru attiecīgā būvprojekta izstrādē. Izstrādājot būvprojektu, Izpildītājs nepieciešamības gadījumā, izmantojot savas profesionālās un praktiskās zināšanas, veic papildus pasākumus būvprojekta satura papildināšanai;
4.2. Būvprojekts jāizstrādā atbilstoši:

4.2.1. LVS EN 1990 līdz LVS EN 1998 un to atbilstošu apakšstandartu prasībām;
4.2.2. LVS 190 grupas standartiem, kas attiecas uz ceļu projektēšanu;
4.2.3. LVS 94 “Ceļu norobežojošās sistēmas. Transportlīdzekļu norobežojošās sistēmas. Drošības barjeras. Lietošanas noteikumi”;
4.2.4. Ieteikumi ceļu projektēšanai. Valsts autoceļu un tiltu būvprojektu saturs un noformēšana;

4.2.5. Projektēšanas un būvniecības vadlīniju “Tiltu drošības barjeras” un “Tilta hidroizolācija un segums” aktuālajām versijām;
4.2.6. Spēkā esošās “Tiltu specifikācijas”;
4.2.7. Spēkā esošās „Autoceļu būvdarbu specifikācijas”;
4.2.8. 02.10.2001. MK noteikumi Nr.421 “Noteikumi par darba vietu aprīkošanu uz ceļiem”

4.3. Saskaņā ar Eiropas Parlamenta un Padomes regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) 24.panta otro daļu, Izpildītājam nodrošināt, lai būvprojektos netiktu atspoguļota informācija par fiziskām personām bez minēto personu piekrišanas un norādīta leģitīma mērķa. . Būvprojekta sastāvā esošās zemju lietas, zemes ierīcības projekti un cita informācija, kas nepieciešama būvprojekta īstenošanai un kas satur fizisko personu datus, jāiesniedz no pārējā būvprojekta atsevišķā sējumā.”
4.4. Būvprojektā jāizvērtē/jāparedz un jāatrisina arī:
4.4.1. Satiksmes organizācija būvdarbu izpildes laikā;
4.4.2. Ja nepieciešams inženiertīklu pārbūves/izbūves jautājumi;

4.5. No jauna uzstādāmo ceļa zīmju gaismu atstarojošās virsmām jābūt no mikroprizmatiska materiāla;
4.6. Būvprojektā jāiekļauj izvērtējums par būves izmantošanas pieļaujamību būvdarbu laikā, 
4.7. Prasības zemju un īpašumu jautājumiem dotas pielikumā Nr.2;
4.8. Būvprojekta sējuma ‘’Specifikācijas’’ sagatavošanā jāievēro sekojošais:
4.8.1. Jāievēro Publiskā iepirkuma likuma 20.panta prasības.
4.8.2. Sējumā jāapraksta visas prasības katra būvprojekta sējumā „Darbu apjomu saraksts” minētā darba veikšanai, nelietojot atsauces uz apstiprinātajām specifikācijām (spēkā esošās „Autoceļu būvdarbu specifikācijas”, ‘’Tiltu specifikācijas’’ vai līdzīgām).
4.8.3. Sējums „Specifikācijas” ir jāveido kā jauns, atsevišķs būvprojekta sējums par pamatu pielietojot spēkā esošo „Autoceļu būvdarbu specifikācijas” un ”Tiltu specifikāciju” formātu un saturu (pieejamas LVC mājas lapā), tehniskajā aprakstā izslēdzot jebkādas divējādi vai pretrunīgi interpretējamas redakcijas;
4.8.4. Ja kāds no veicamajiem darbiem spēkā esošajās „Autoceļu būvdarbu specifikācijas” vai „Tiltu specifikācijās” nav pietiekami aprakstīts, tad līdzīgā formātā jāizstrādā nepieciešamās papildus specifikācijas;
4.9. Būvprojekta sējuma ‘’Darbu apjomu saraksts’’ sagatavošanā jāievēro sekojošais:
4.9.1. Veicamos būvdarbus jāsadala pa atsevišķi mērāmiem un izcenojamiem darbu veidiem, ievērojot spēkā esošo „Autoceļu būvdarbu specifikācijas” rekomendācijas un „Tiltu specifikāciju” rekomendācijas un darba raksturu tā, lai paveikto apjomu varētu viegli uzmērīt (novērtēt).
4.9.2. „Darbu apjomu sarakstā” norādītajam darba nosaukumam jāsakrīt ar „Specifikācijās” norādīto darba nosaukumu;
4.9.3. Darbu apjomu saraksts jānoformē, ievērojot formātu, kurš pieejams LVC mājas lapā (https://lvceli.lv/celu-tikls/tehniskie-noteikumi-metodiskie-noradijumi/normativie-akti). Kolonnā „Darba apjoms” apjomi jānorāda noapaļojot ar precizitāti ne vairāk kā 2 cipari aiz komata un to ierakstam jābūt bez matemātiskiem vienādojumiem vai formulām. 
4.10. Sējumā „Būvdarbu aprēķinātā cena” ir jāiekļauj darbu apjomu saraksts, izcenots atbilstoši jaunākajam LVC mājas lapā publicētajam Autoceļu un tiltu būvniecības cenu katalogam (https://lvceli.lv/celu-tikls/buvnieciba-un-uzturesana/autocelu-un-tiltu-buvniecibas-cenu-katalogs/), norādot kura gada cenu katalogs lietots. Jāiesniedz aprēķināto izmaksu novērtējums atbilstoši LBN 501. Sējumā ir jāiekļauj arī inženiertīklu pārbūves (ja tādi būs), kā arī valsts un vietējā ģeodēziskā tīkla punktu ierīkošanas (ja tas būs nepieciešams) varbūtējās izmaksas.
4.11. Ja projektējamā objekta ekspluatācijai, remontam, atjaunošanai, pārbūvei nepieciešams izbūvēt pagaidu apbraucamo ceļu projektējamā autoceļa aizsargjoslā, tad plānā jānorāda pagaidu ceļu  precīzs novietojums. Par būvprojektā paredzētām darbībām aizsargjoslā jāinformē attiecīgā zemes gabala īpašnieks, atsaucoties uz Aizsargjoslu likuma 35. panta otrajā daļā noteiktajām tiesībām un lūdzot novērtēt iespējamos zaudējumus, ko zemes īpašniekam varētu radīt aizsargjoslā paredzētās darbības un kas būtu atlīdzināmi atbilstoši Aizsargjoslu likuma 35. panta devītajā daļā noteiktajam. Attiecīgos dokumentus jāpievieno sējumam “Zemju lietas”. Īpašnieka informēšana jāveic saskaņā ar PU pielikuma Nr.2: “Prasības zemju un īpašumu jautājumiem” 2.1.14 punktā noteikto metodoloģiju”.
5. BŪVPROJEKTA SASTĀVS

5.1. Būvprojektā un katras teksta lapas apakšā jānorāda būvprojekta nosaukums. Uz sējuma vāka jānorāda datums un stadija (starpziņojums, gala ziņojums, Darbs (būvprojekts) pirms/pēc ekspertīzes);
5.2. Pasūtītājam drukātā formātā nododamie materiāli:
5.2.1. Starpziņojums – 1 eksemplārs;
5.2.2. Būvprojekts:

5.2.2.1. Vispārīgā daļa – 4 eksemplāri;
5.2.2.2. Specifikācijas – 4 eksemplāri;
5.2.2.3. Rasējumi – 4 eksemplāri;
5.2.2.4. Darbu apjomu saraksts – 4 eksemplāri;

5.2.2.5. Būvdarbu aprēķinātā cena – 1 eksemplārs;

5.2.2.6. Būvprojekta izskatīšanas piezīmes – 1 eksemplārs;

5.2.2.7. Inženiertīklu pārbūvju / izbūvju būvprojekti (ja nepieciešams) – 4 eksemplāri;

5.2.2.8. Zemju lietas – 1 eksemplārs;

5.2.3. Būvprojektu pirms ekspertīzes (ja nepieciešams) iesniegt 1 eksemplāros.

5.3. Pasūtītājam elektroniskā formātā nododamie materiāli:
5.3.1. Starpziņojums, Gala ziņojums un Būvprojekts jāiesniedz elektroniski PDF formātā, grafiskie materiāli (rasējumi) PDF un .dwg vai .dgn formātos, darbu apjomu saraksts arī MS Excel formātā;
5.3.2. Elektroniskā formātā iesniedzamo materiālu saturam un struktūrai jābūt tādai pašai kā drukātā formātā nododamajiem materiāliem;
5.3.3. Katram šajā nodaļā minētajam Pasūtītājam iesniedzamajam ziņojumam jābūt apvienotam vienā elektroniskā datu mapē, kas ir elektroniski parakstīta un pieejama Pasūtītājam.
5.3.4. Sējuma “Zemju lietas” grafiskā daļa arī .dgn vai .dwg formātā.
5.3.5. Sējums “Zemes ierīcības projekti” (ja būs nepieciešams) atbilstoši zemes ierīcības projektu izstrādi reglamentējošo normatīvo aktu prasībām – edoc formātā, lēmumus par zemes ierīcības projekta apstiprināšanu, nosaukuma/adreses piešķiršanu un nekustāmā īpašuma lietošanas mērķa noteikšanu – edoc formātā katram zemes īpašumam;
5.3.6. Sējums “Rasējumi” arī .dwg vai .dgn formātā.
Pielikumi:

1.  Novietojuma shēma.
Projekta vadītājs                                                              A.Zaļaiskalns
Aldis Zaļaiskalns, 22056662
Aldis.zalaiskalns@lvceli.lv
Dokuments ir parakstīts ar drošu elektronisko parakstu un satur laika zīmogu

	 
	


Būvprojekta projektēšanas uzdevuma pielikums nr. 1
Gaujas tilts autoceļa P8 Inciems – Sigulda -Ķegums km 11,50
Novietojuma shēma

